Cuneiform Tablet CCT 4 29b (BM 113325)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma la-qé-pu-um-ma TÚG.A.ḪI SIG₅ lu {TÚG}ku-ta-nu lu a-bar-ni-e lu ša a-ki-dí-e ša ta-dí-na-ni a-na-kam a-na šu-ma-li-bi₄-a-šur ta-ar-gu₅-ma-nim ni-dí-šu-nu-ma ša-pár-tám i-dí-ni-a-tí-ma a-na ITU.1.KAM i-ša-qal bur-a-šùr qá-ta-tum 0.5 AN.NA ta-dí-in i-na 1 me-at {TÚG}ku-ta-ni ša qá-tim 50 {TÚG}ku-ta-ni ta-ad-nu 50 TÚG i-ba-ší-ú a-na-kam ḫu-sà-ra-am i-šé-e-ú a-ma-kam lu 1 ma-na lu 2 ma-na ḫu-sà-ra-am <gap> <big_gap> ir <gap> ša-zu-uz-tí <gap> šé-bi-lam a-dí ša ḫa-ra-kà a-mì-ša-am i-ba-ší-ú a-na-kam ḫu-nu-tum <gap> ù a-na TÚG SIG₅ 3 ITU.KAM u₄-me ni-iš-ku-un a-dí u₄-mu ša TÚG.ḪI.A i-ma-lu-ú-ni lá ta-na-mu-ša-am iš-tù lu-qú-ut-kà i-za-ku-ú té-er-tí-ni i-lá-kà-ku-ma ù ḫa-ra-kà ep-ša-am a-na ša TÚG.ḪI.A SIG₅ ša a-na ta-ar-gu₅-ma-ni ni-dí-nu 10 ma-na KÙ.GI ša-pár-tám nu-kà-al